Oficialusis leidinys L 037 , 07/02/1987 p. 0033 - 0043

specialusis leidimas suomių kalba: skyrius 11 tomas 11 p. 0378

specialusis leidimas švedų kalba: skyrius 11 tomas 11 p. 0378



Protokolas prie Europos susitarimo dėl keitimosi kraujo grupės nustatymo reagentais BENDROSIOS NUOSTATOS 1. Specifiškumas Kraujo grupės nustatymo reagentas [1] turi reaguoti su visais tiriamais kraujo mėginiais, turinčiais antigeną, homologišką antikūnui ar kitai medžiagai, nurodytai etiketėje. Kai reagentas tiriamas gamintojo rekomenduojamu metodu, jame neturi būti nustatomi šie veiksniai ar reiškiniai: a) hemolizės savybės; b) antikūnai ar kitos medžiagos, be medžiagų, nurodytų etiketėje; c) bakterijų produktai, galintys sukelti klaidingas teigiamas arba neigiamas reakcijas; d) pseudoagliutinacija, kai eritrocitai sulimpa į nestabilius darinius, panašius į monetų krūveles; e) prozoninis efektas. 2. Veikiamoji geba Titras įvertinamas du kartus nuosekliai skiedžiant reagentą, tiriamą tinkamoje terpėje. Kiekvieno skiedimo metu pripilama vienodo tūrio eritrocitų suspensijos. Titras yra atvirkštinis dydis, nurodantis didžiausią serumo koncentraciją, kuriai esant vyksta reakcija. Koncentracija apskaičiuojama neatsižvelgiant į eritrocitų suspensijos tūrį, sudarantį bendro tūrio dalį. Tiriant mikroskopu anti-A, anti-B ir kitus reagentus, avidiškumas išreiškiamas laikotarpiu, kuris būtinas, kad ant objektinio stiklelio įvyktų agliutinacija. 3. Tarptautiniai standartai ir tarptautiniai vienetai Pasaulinė sveikatos organizacija (PSO) sukūrė kraujo grupės nustatymo anti-A, anti-B ir nepilno anti-D reagento tarptautinius standartus ir šiuo metu kuria kraujo grupės nustatymo reagentų, turinčių kitų savitumų, tarptautinius standartus. Yra nustatyta, kad tarptautinio standartinio preparato viename miligrame ar mililitre yra tam tikras tarptautinių vienetų (IU) skaičius, nepriklausantis nuo antikūnų, veikiančių tam tikrus eritrocitus, titrų [2]. 4. Patvarumas ir galiojimo laikas Kiekvienas reagentas, saugomas gamintojo rekomenduojamomis sąlygomis, turi išlaikyti reikalingas savybes mažiausiai vienerius metus. Skysto reagento galiojimo laikas, nurodytas etiketėje, turi būti ne ilgesnis negu vieneri metai, praėję po paskutinio atlikto veikiamosios gebos patikrinimo, kurio rezultatai buvo patenkinami. Tikrinant veikiamąją gebą keletą kartų, galiojimo laiką galima pratęsti dar vieneriems metams. Liofilizuotų reagentų galiojimo laikas, nurodytas etiketėje, turi būti toks, koks nustatomas atlikus patvarumo tyrimus ir kokį šalies kontrolės institucijos patvirtino. 5. Saugojimas Kraujo grupės nustatymo reagentai gali būti laikomi skysti ir liofilizuoti. Liofilizuoti reagentai turi būti laikomi inertinių dujų aplinkoje arba vakuume stiklinėje taroje, kurioje jie buvo liofilizuoti ir kuri yra tiek sandari, kad į ją neprasiskverbia drėgmė. Tiriant ir vėliau liofilizuojant reagentą fosforo pentoksidu dvidešimt keturias valandas, kai slėgis ne didesnis kaip 0,02 mm gyvsidabrio stulpelio, reagentas neturi prarasti daugiau kaip 0,5 % savo svorio. Reagentai gaminami aseptinėmis sąlygomis ir stengiantis jų neužteršti bakterijomis. Siekdama išvengti bakterijų dauginimosi, šalies kompetentinga institucija gali nuspręsti į reagentą (arba į bet kokį tirpiklį, pateikiamą kartu su liofilizuotais reagentais) įdėti antiseptiko ir (arba) antibiotiko, bet tiek, kad reagento savybės ir veikiamoji geba vis dar atitiktų keliamus reikalavimus. Viename mililitre skysto ar iš naujo paruošto žmogaus serumo, skirto kraujo grupei nustatyti, turi būti ne mažiau kaip 2,5 mg baltyminio azoto. Tiek skysti, tiek ir iš naujo paruošti reagentai turi būti skaidrūs ir neturėti jokių nuosėdų, gelio ar dalelių, matomų plika akimi. 6. Dažymas Kraujo grupės nustatymo reagentų, kuriais keičiamasi tarptautiniu mastu, nereikėtų dažyti bent tol, kol pagal nustatytą sistemą bus pasirašytas tarptautinis susitarimas. Bet koks reagento dažiklis neturi trukdyti specifinei reakcijai, kuri turi vykti. 7. Supilstymas į indus ir kiekis Kraujo grupių nustatymo reagentai turi būti supilstyti taip ir po tiek, kad viename inde esančio reagento pakaktų tyrimams naudojant teigiamus ir neigiamus eritrocitų mėginius ir papildomiems tyrimams naudojant nežinomą eritrocitų mėginį atlikti. Viename inde turi būti tiek reagento, kad jo pakaktų šiame Protokole aprašytiems reikiamiems veikiamosios gebos tyrimams atlikti. 8. Aprašai ir pavyzdžiai Gamybos laboratorijoje reikėtų saugoti kraujo grupės nustatymo reagentų kiekvieno gamybos ir kontrolės etapo aprašus. Visų gaminamų reagentų pavyzdžiai turi būti saugomi laboratorijoje tol, kol įsitikinama, kad tos partijos reagentai nebenaudojami. 9. Reagentų klasifikacija Kraujo grupės nustatymo reagentuose gali būti iš žmogaus gautų, gyvūninės ar augalinės (arba neorganinės) kilmės medžiagų, iš kurių vienos sudaro aktyviąją reagento dalį, o kitos yra adjuvantai, sustiprinantys arba užtikrinantys reagento patvarumą. Atsižvelgiant į reagento aktyviosios dalies kilmę, techniniu požiūriu šie reagentai buvo suskirstyti į tris kategorijas. Tai nereiškia, kad iš žmogaus gauti reagentai turi tik iš žmogaus gautų medžiagų arba gyvūninės ar augalinės kilmės reagentai negali turėti iš žmogaus gautų medžiagų. 10. Etiketės, informaciniai lapeliai ir sertifikatai Kiekviena visiškai paruošta ampulė paženklinama etikete, kurioje anglų ir prancūzų kalbomis juodomis raidėmis baltame fone užrašyta ši informacija: 1) gamintojo pavadinimas ir adresas; 2) reagento pagal pagrindinę techninių sąlygų antraštę pavadinimas; 3) antiseptiko ir (arba) antibiotiko, jei šių įdėta, pavadinimas ir kiekis arba nurodyta, kad jų nėra; 4) reagento kiekis, o jei reagentas liofilizuotas, – kiek ir kokios sudėties skysčio reikia reagentui iš naujo paruošti; 5) galiojimo laikas; 6) partijos numeris. Be to, šioje etiketėje arba kartono dėžės, kurioje yra keletas visiškai paruoštų indų, etiketėje arba informaciniame lapelyje, pateikiamame kartu su indais, nurodoma ši informacija: 1) visas (nesutrumpintas) gamintojo pavadinimas ir adresas; 2) reagento pagal pagrindinę techninių sąlygų antraštę pavadinimas; 3) reagento kiekis, o jei reagentas liofilizuotas, – kiek ir kokios sudėties skysčio reikia reagentui iš naujo paruošti; 4) paskutinį kartą atlikto veikiamosios gebos patikrinimo data; 5) galiojimo laikas (jei įmanoma nurodyti); 6) partijos numeris; 7) gamintojo nurodomo naudojimo būdo tikslus aprašymas; 8) neatidarytų ampulių laikymo sąlygos ir apsaugos priemonės, kurių privaloma imtis ampules atidarius; 9) faktinė sudėtis, įskaitant antiseptiką ir (arba) antibiotiką, jei šių įdėta; 10) patvirtinimas, kad produkte yra arba nėra iš žmogaus gautų medžiagų. Su kiekviena siunta pateikiamas sertifikatas, kaip numatyta Susitarimo 4 straipsnyje ir šio Protokolo priede. Šiame Protokole pateikiami etikečių ir informacinių lapelių pavyzdžiai. SPECIALIOSIOS NUOSTATOS A. KRAUJO GRUPĖS NUSTATYMO SERUMAI, GAUTI IŠ ŽMOGAUS a) A B 0 KRAUJO GRUPĖS NUSTATYMO SERUMAI, GAUTI IŠ ŽMOGAUS i) kraujo grupės nustatymo anti-A serumas (gautas iš žmogaus) Anti-A serumas gaunamas iš atrinktų B grupės kraują turinčių asmenų, kurie buvo arba nebuvo imunizuoti A grupės kraujo eritrocitais arba A grupės kraujo specifine medžiaga, kraujo. Anti-A serumas agliutinuoja A antigeno turinčius žmogaus eritrocitus, t. y. A ir AB grupių, įskaitant A1, A2 A1B ir A2B pogrupius, eritrocitus, ir neagliutinuoja A antigeno neturinčių žmogaus eritrocitų, t. y. 0 ir B grupių eritrocitų. Veikiamoji geba Titravimas Anti-A serumą kartu su iš naujo paruoštu, bet nepraskiestu kraujo grupės nustatymo anti-A serumo tarptautiniu standartiniu preparatu arba lygiaverčiu etaloniniu preparatu reikia titruoti naudojant A1, A2 ir A2B grupių eritrocitų suspensijas. Kiekvienu atveju serumo veikiamoji geba turi būti ne mažesnė kaip 64 IU/ml. Avidiškumo nustatymas Kai ant objektinio stiklelio anti-A serumas sumaišomas tokiu pat A1, A2 ir A2B ląstelių, kurių frakcijos siekia nuo 0,05 iki 0,1, suspensijos kiekiu, agliutinacija kiekvienoje suspensijoje turėtų įvykti praėjus ne daugiau kaip dukart ilgesniam laiko tarpui negu tas, per kurį atliekamas tas pats tyrimas naudojant iš naujo paruoštą, bet nepraskiestą kraujo grupės nustatymo anti-A serumo tarptautinį standartinį preparatą arba tokio paties avidiškumo etaloninį preparatą. ii) kraujo grupės nustatymo anti-B serumas (gautas iš žmogaus) Anti-B serumas gaunamas iš atrinktų A grupės kraują turinčių asmenų, kurie buvo arba nebuvo imunizuoti B grupės kraujo eritrocitais arba B grupės kraujo specifine medžiaga, kraujo. Anti-B serumas agliutinuoja B antigeno turinčius žmogaus eritrocitus, t. y. B ir AB grupių eritrocitus, ir neagliutinuoja B antigeno neturinčių žmogaus eritrocitų, t. y. 0 ir A kraujo grupių eritrocitų. Veikiamoji geba Titravimas Anti-B serumą kartu su iš naujo paruoštu, bet nepraskiestu kraujo grupės nustatymo anti-B serumo tarptautiniu standartiniu preparatu arba lygiaverčiu etaloniniu preparatu reikia titruoti naudojant B grupės eritrocitų suspensiją. Serumo veikiamoji geba turi būti ne mažesnė kaip 64 IU/ml. Avidiškumo nustatymas Kai ant objektinio stiklelio anti-B serumas sumaišomas tokiu pat B ląstelių, kurių frakcija yra nuo 0,05 iki 0,1, suspensijos kiekiu, agliutinacija turėtų įvykti praėjus ne daugiau kaip dukart ilgesniam laiko tarpui negu tas, per kurį atliekamas tas pats tyrimas naudojant iš naujo paruoštą, bet nepraskiestą kraujo grupės nustatymo anti-B serumo tarptautinį standartinį preparatą arba to paties avidiškumo etaloninį preparatą. iii) kraujo grupės nustatymo anti-AB serumas (0 grupė) (gautas iš žmogaus) Anti-AB (0 grupė) serumas gaunamas iš atrinktų 0 grupės kraują turinčių asmenų, kurie buvo arba nebuvo imunizuoti A ir B grupių kraujo eritrocitais arba A ir B grupių kraujo specifine medžiaga, kraujo. Anti-AB (0 grupė) serumas agliutinuoja A arba B, arba abiejų agliutinogenų turinčius žmogaus eritrocitus, t. y. A grupės, įskaitant A1 ir A2 pogrupius, B grupės ir AB grupės, įskaitant A1B ir A2B pogrupius, eritrocitus, ir neagliutinuoja A arba B agliutinogenų neturinčių žmogaus eritrocitų, t. y. 0 grupės eritrocitų. Jis agliutinuoja Ax (Ay arba Ao) antigeno (jų agliutinacijos dėl anti-A serumo, gauto iš B grupės kraujo donorų apskritai nebūna) turinčius žmogaus eritrocitus. Veikiamoji geba Titravimas Anti-AB (0 grupė) serumą kartu su iš naujo paruoštu, bet nepraskiestu kraujo grupės nustatymo anti-A serumo tarptautiniu standartiniu preparatu arba lygiaverčiu etaloniniu preparatu reikia titruoti atskirai naudojant A1 ir A2 grupių eritrocitų suspensijas. Be to, jį kartu su iš naujo paruoštu, bet nepraskiestu kraujo grupės nustatymo anti-B serumo tarptautiniu standartiniu preparatu arba lygiaverčiu etaloniniu preparatu reikia titruoti naudojant B grupės eritrocitų suspensiją. Visais atvejais serumo veikiamoji geba turi būti ne mažesnė kaip 64 IU/ml. Neskiestas kraujo grupės nustatymo anti-AB (0 grupė) serumas turi lengvai agliutinuoti Ax grupės (Ay arba A0) eritrocitus. Avidiškumo nustatymas Kai ant objektinio stiklelio anti-AB (0 grupė) serumas sumaišomas su tokiu pat A1 ir A2 ląstelių, kurių frakcijos yra nuo 0,05 iki 0,1, suspensijos kiekiu, kiekvienos ląstelių suspensijos agliutinacija turėtų įvykti praėjus ne daugiau kaip dukart ilgesniam laiko tarpui negu tas, per kurį atliekamas tas pats tyrimas naudojant kraujo grupės nustatymo anti-A serumo tarptautinį standartinį preparatą arba tokio paties avidiškumo etaloninį standartą. Kai ant objektinio stiklelio anti-AB (0 grupė) serumas sumaišomas su tokiu pat B ląstelių, kurių frakcija yra nuo 0,05 iki 0,1, suspensijos kiekiu, agliutinacija turėtų įvykti praėjus ne daugiau kaip dukart ilgesniam laiko tarpui negu tas, per kurį atliekamas tas pats tyrimas naudojant kraujo grupės nustatymo anti-B serumo tarptautinį standartinį preparatą arba tokio paties avidiškumo etaloninį preparatą. Kai ant objektinio stiklelio anti-AB (0 grupė) serumas sumaišomas su tokiu pat Ax (Ay arba A0) ląstelių, kurių frakcija yra nuo 0,05 iki 0,1, suspensijos kiekiu kiekvienos ląstelių suspensijos agliutinacija turėtų įvykti praėjus ne daugiau kaip 5 minutėms, kai temperatūra yra 18-25 °C. b) Rh FAKTORIAUS NUSTATYMO SERUMAS, GAUTAS IŠ ŽMOGAUS Neatsižvelgiant į savitumus, kraujo grupės anti-Rh serumas gali būti dviejų tipų, kurie skiriasi pagal sąlygas, kuriomis įvyksta homologinių eritrocitų agliutinacija. Tam tikri serumai – "pilnieji" – agliutinuoja eritrocitus, suspenduotus druskų tirpale. Kiti serumai – "nepilnieji" – agliutinuoja eritrocitus, tik kai terpėje yra tam tikrų koloidų, tokių kaip jaučio serumo albuminas, arba taikant kitus specialius metodus. Serumus reikėtų naudoti sąlygomis, kuriomis laboratorija juos ruošia. Keletas "nepilnųjų" serumų taip pat agliutinuos homologinius eritrocitus savo pačių serume ar plazmoje ant objektinių stiklelių. Gavus tarptautinių standartinių preparatų, gali prireikti peržiūrėti toliau išdėstytus reikalavimus, keliamus Rh faktoriaus nustatymo serumo veikiamajai gebai. i) kraujo grupės nustatymo anti-D (anti-Rho) serumas (gautas iš žmogaus) Anti-D serumas gaunamas iš vieno ar daugiau asmenų, imunizuotų Rh sistemos D antigenu, kraujo. Jis reaguoja su D antigeną turinčiais žmogaus eritrocitais, tačiau nereaguoja su D antigeno neturinčiais žmogaus eritrocitais. Veikiamoji geba Titravimas "Pilnojo" anti-D serumo titras neturi būti mažesnis negu 32 naudojant CcDee ląsteles tirpale, kurio viename litre yra 9 gramai natrio chlorido. "Nepilnąjį" anti-D serumą kartu su iš naujo paruoštu, bet nepraskiestu anti-D (anti-Rh0) serumo tarptautiniu standartiniu preparatu arba lygiaverčiu etaloniniu preparatu reikia titruoti naudojant CcDee grupės eritrocitų suspensiją. Šio serumo veikiamoji geba turi būti ne mažesnė kaip 32 IU. Serumas turi reaguoti ne tik su visais D antigeną turinčiais eritrocitais, bet ir su Du antigeną turinčiais eritrocitais. Avidiškumo nustatymas Kai anti-D serumas, skirtas Diamond ir Abelson testui ant objektinio stiklelio atlikti, esant 40 °C temperatūrai ant objektinio stiklelio sumaišomas su tokiu pat 40–50 % CcDee eritrocitų suspensijos, matoma agliutinacija turi prasidėti per 30 sekundžių ir turėtų baigtis per 120 sekundžių. ii) kraujo grupės nustatymo anti-C (anti-Rh′) serumas (gautas iš žmogaus) Anti-C serumas gaunamas iš vieno ar daugiau asmenų, imunizuotų Rh sistemos C antigenu, kraujo. Jis agliutinuoja C antigeną turinčius žmogaus eritrocitus, tačiau neagliutinuoja C antigeno neturinčių žmogaus eritrocitų. Tai reiškia, kad C antigeno molekulėje yra Cw antigenas. Daugelį diagnostinių anti-C serumų sudaro "pilnųjų" anti-C ir "nepilnųjų" anti-D serumų rinkinys. Todėl šie serumai yra specifiški C antigenui tik tuo atveju, jei tiriamos ląstelės suspenduojamos tirpale, kurio 1 litre yra 9 gramai natrio chlorido. Veikaimoji geba Titravimas Anti-C serumų ("pilnųjų" arba "nepilnųjų") titras turi būti ne mažesnis kaip 8 naudojant CcDee grupės eritrocitus. Avidiškumo nustatymas Kai anti-C serumas, skirtas Diamond ir Abelson testui ant objektinio stiklelio atlikti (ir kuris neturi anti-D formos), 40 °C temperatūroje sumaišomas ant objektinio stiklelio su tokiu pat kiekiu CcDee eritrocitų, kurių frakcija yra nuo 0,4 iki 0,5, suspensijos, matoma agliutinacija turėtų prasidėti per 30 sekundžių ir baigtis per 120 sekundžių. iii) kraujo grupės nustatymo anti-E (anti-rh″) serumas (gautas iš žmogaus) Anti-E serumas gaunamas iš vieno ar daugiau asmenų, imunizuotų Rh sistemos E antigenu, kraujo. Jis reaguoja su E antigeną turinčiais žmogaus eritrocitais. Veikiamoji geba Titravimas Anti-E serumų ("pilnųjų" arba "nepilnųjų") titras turi būti ne mažesnis kaip 8 naudojant CcDee grupės eritrocitus. Avidiškumo nustatymas Kai anti-E serumas, skirtas Diamond ir Abelson testui ant objektinio stiklelio atlikti (ir kuris neturi jokios anti-D formos), 40 °C temperatūroje sumaišomas ant objektinio stiklelio su tokiu pat kiekiu CcDee eritrocitų, kurių frakcija yra nuo 0,4 iki 0,5, suspensijos, matoma agliutinacija turėtų prasidėti per 30 sekundžių ir baigtis per 120 sekundžių. iv) kraujo grupės nustatymo anti-D + C (anti-Rhorh′) serumas (gautas iš žmogaus) kraujo grupės nustatymo anti-D + E (anti-Rhorh″) serumas (gautas iš žmogaus) Anti-D + C ir anti-D + E serumai gali būti gaunami tiesiogiai iš imunizuotų asmenų kraujo arba gali būti paruošiami maišant anti-D serumą su anti-C arba anti-E serumu. Gautuose serumuose esantys antikūnai turi vienu metu būti aktyvūs gamintojo nurodytomis sąlygomis. Kiekvienas serumas turi reaguoti su visų tipų eritrocitais, kurie reaguotų su serume esančiais savitaisiais antikūnais, ir neturi reaguoti su eritrocitais, neturinčiais nei C, nei D antigenų (kai naudojamas anti-D + C serumas), ir su eritrocitais, neturinčiais nei D, nei E antigenų (kai naudojamas anti-D + E serumas). Titrai neturėtų būti mažesni negu antikūnų, specifiškų serumo komponentams, tačiau kai naudojamas anti-D + C serumas (kuris dažniausiai yra imunizuotų asmenų serumų mišinys), pageidautina, kad anti-C serumo titras būtų ne mažesnis kaip 32, o kai naudojamas anti-D + E serumas, pageidautina, kad anti-E serumo titras būtų ne mažesnis kaip 8. Jei serumas skirtas Diamond ir Abelson testui ant objektinio stiklelio atlikti, visų tipų eritrocitai turėtų būti agliutinuojamiper laikotarpį, kuris yra ne trumpesnis negu serume esantiems antikūnams nurodytasis. B. KITOS KILMĖS REAGENTAI a) GYVŪNINIS SERUMAS i) gyvūninis kraujo grupės nustatymo anti-A serumas Anti-A serumas gaunamas iš gyvūnų, kurie buvo arba nebuvo imunizuoti A grupės kraujo eritrocitais arba A grupės kraujo specifine medžiaga, kraujo. Anti-A serumas agliutinuoja A antigeno turinčius žmogaus eritrocitus, t. y. A ir AB kraujo grupių, įskaitant A1, A2 ir AB pogrupius, eritrocitus, ir neagliutinuoja A antigeno neturinčių žmogaus eritrocitų, t. y. 0 ir B kraujo grupės eritrocitų. Veikiamoji geba Titravimas Anti-A serumą kartu su iš naujo paruoštu, bet nepraskiestu kraujo grupės nustatymo anti-A serumo tarptautiniu standartiniu preparatu arba lygiaverčiu etaloniniu preparatu [3] reikia titruoti atskirai naudojant A1, A2 ir A2B grupių eritrocitų suspensijas. Kiekvienu atveju serumo veikiamoji geba turi būti ne mažesnė kaip 64 IU/ml. Avidiškumo nustatymas Kai ant objektinio stiklelio anti-A serumas sumaišomas su tokiu pat A1, A2 ir A2B eritrocitų, kurių frakcijos siekia nuo 0,05 iki 0,1, suspensijos kiekiu, agliutinacija kiekvienoje ląstelių suspensijoje turėtų įvykti praėjus ne daugiau kaip dukart ilgesniam laikotarpiui negu tas, per kurį atliekamas tas pats tyrimas naudojant iš naujo paruoštą, tačiau nepraskiestą kraujo grupės nustatymo anti-A serumo tarptautinį standartinį preparatą arba tokio paties avidiškumo etaloninį preparatą. ii) gyvūninis kraujo grupės nustatymo anti-B serumas Anti-B serumas gaunamas iš gyvūnų, kurie buvo arba nebuvo imunizuoti B grupės kraujo eritrocitais arba B grupės kraujo specifine medžiaga, kraujo. Anti-B serumas agliutinuoja B antigeno turinčius žmogaus eritrocitus, t. y. B ir AB kraujo grupių eritrocitus, ir neagliutinuoja B antigeno neturinčių žmogaus eritrocitų, t. y. 0 ir A kraujo grupių eritrocitų. Veikiamoji geba Titravimas Anti-B serumą kartu su iš naujo paruoštu, bet nepraskiestu kraujo grupės nustatymo anti-B serumo tarptautiniu standartiniu preparatu arba lygiaverčiu etaloniniu preparatu [4] reikia titruoti naudojant B grupės eritrocitų suspensiją. Serumo veikiamoji geba turi būti ne mažesnė kaip 64 IU/ml. Avidiškumo nustatymas Kai ant objektinio stiklelio anti-B serumas sumaišomas su tokiu pat B ląstelių, kurių frakcija siekia nuo 0,05 iki 0,1, suspensijos kiekiu, agliutinacija įvyksta praėjus ne daugiau kaip dukart ilgesniam laikotarpiui negu tas, per kurį atliekamas tas pats tyrimas naudojant iš naujo paruoštą, tačiau nepraskiestą kraujo grupės nustatymo anti-B serumo tarptautinį standartinį preparatą arba tokio paties avidiškumo etaloninį preparatą. iii) gyvūninis serumas, specifiškas žmogaus globulinams [5] Žmogaus globulinų antiserume, naudojamame kraujo grupės serologiniams tyrimams, turi būti agliutininų, specifiškų IgG globulinui, ir agliutininų, specifiškų komplemento sistemos faktoriams. Jis gaunamas iš gyvūnų, imunizuotų žmogaus serumo baltymu, kraujo. Šis serumas turi agliutinuoti visus žmogaus eritrocitus, "padengtus" žmogaus IgG ir (arba) komplemento sistemos faktoriais. Gamintojų nurodytomis sąlygomis serumas neagliutinuoja "nepadengtų" žmogaus eritrocitų, nesvarbu, kokiai kraujo grupei jie priklausytų. Specifiškumas Žmogaus globulinų antiserumo, naudojamo kraujo grupės serologiniams tyrimams, savitumas turi būti tiriamas naudojant žmogaus eritrocitus, "padengtus" įvairiais antikūnais; tai reiškia, kad eritrocitai jautrinami žmogaus nepilnaverčiais anti-D, anti-K ir anti-Fya antikūnais, anti-Lea antikūnais, surišančiais komplemento sistemos komponentus, kai yra žmogaus šviežio serumo, ir vadinamaisiais "nepilnaisiais šaltaisiais antikūnais", o taninais paveikti eritrocitai jautrinami žmogaus IgG ir po to "nepadengtų" žmogaus eritrocitų, turinčių arba neturinčių A ir B antigenų, dešimčia skirtingų mėginių. Veikiamoji geba Titravimas Kai titruojama albumino pakaitos metodu, žmogaus globulinų antiserumas, patiektas gatavas arba praskiestas, kaip nurodyta etiketėje, aktyviai agliutinuoja žmogaus eritrocitus, "padengtus" žmogaus nepilnaisiais anti-D antikūnais, kurių titras 4 (ar mažiau) naudojant eritrocitus, turinčius D antigeną. Šis tokios pat koncentracijos serumas agliutinuoja K antigeną turinčius žmogaus eritrocitus, jautrintus pasirinktais silpnai veikiančiais anti-K antikūnais, ir Fya antigeną turinčius eritrocitus, jautrintus pasirinktais anti-Fya antikūnais. Be to, šis serumas, tokios pat koncentracijos arba praskiestas, kaip nurodyta etiketėje, žmogaus eritrocitus, jautrintus silpnai veikiančiais nepilnaisiais anti-Lea antikūnais, surišančiais komplemento sistemos komponentus, kai yra žmogaus šviežio serumo. Kai naudojama klinikiniais tikslais, pageidautina, kad anksčiau nurodytais visų tipų nepilnaisiais antikūnais "padengtas" ląsteles būtų galima nustatyti naudojant vienąkart praskiestą žmogaus antiglobulininį serumą. b) AUGALINIAI KRAUJO GRUPĖS NUSTATYMO REAGENTAI i) augalinis kraujo grupės nustatymo anti-A reagentas Anti-A reagentas paruošiamas jį ekstrahuojant iš tinkamo augalo sėklų ar kitų dalių, o po to, jei reikia, gryninant. Anti-A reagentas agliutinuoja A antigenų turinčius žmogaus eritrocitus, t. y. A ir AB kraujo grupių, įskaitant A1, A2, A1B ir A2B pogrupius, eritrocitus, ir neagliutinuoja A antigenų neturinčių žmogaus eritrocitų, t. y. 0 ir B kraujo grupių eritrocitų. Veikiamoji geba Titravimas Anti-A reagentą kartu su iš naujo paruoštu, bet nepraskiestu kraujo grupės nustatymo anti-A serumo tarptautiniu standartiniu preparatu arba lygiaverčiu etaloniniu preparatu [6] reikia titruoti atskirai naudojant A1, A2 ir A2B grupių eritrocitų suspensijas. Kiekvienu atveju reagento veikiamoji geba turi būti ne mažesnė kaip 64 IU/ml. Avidiškumo nustatymas Kai ant objektinio stiklelio anti-A serumas sumaišomas su tokiu patA1, A2 ir A2B ląstelių, kurių frakcijos siekia nuo 0,05 iki 0,1, suspensijos kiekiu, agliutinacija kiekvienoje ląstelių suspensijoje turi įvykti praėjus ne daugiau kaip dukart ilgesniam laikotarpiui negu tas, per kurį atliekamas tas pats tyrimas naudojant iš naujo paruoštą, bet nepraskiestą kraujo grupės nustatymo anti-A serumo tarptautinį standartinį preparatą arba tokio paties avidiškumo etaloninį preparatą. ii) augalinis kraujo grupės nustatymo anti-B reagentas Anti-B reagentas paruošiamas jį ekstrahuojant iš tinkamo augalo reikiamos dalies, o po to, jei būtina, gryninant. Anti-B reagentas agliutinuoja B antigeną turinčius žmogaus eritrocitus, t. y. B ir AB kraujo grupių eritrocitus, ir neagliutinuoja B antigeno neturinčių žmogaus eritrocitų, t. y. 0 ir A kraujo grupių eritrocitų. Veikiamoji geba Titravimas Anti-B reagentą kartu su iš naujo paruoštu, bet nepraskiestu kraujo grupės nustatymo anti-B serumo tarptautiniu standartiniu preparatu arba lygiaverčiu etaloniniu preparatu [7] reikia titruoti naudojant B grupės eritrocitų suspensiją. Reagento veikiamoji geba turi būti ne mažesnė kaip 64 IU/ml. Avidiškumo nustatymas Kai ant objektinio stiklelio anti-B reagentas sumaišomas su tokiu pat B ląstelių, kurių frakcija yra nuo 0,05 iki 0,1, suspensijos kiekiu, agliutinacija įvyksta praėjus ne daugiau kaip dukart ilgesniam laikotarpiui negu tas, per kurį atliekamas tas pats tyrimas naudojant iš naujo paruoštą, bet nepraskiestą kraujo grupės nustatymo anti-B serumo tarptautinį standartinį preparatą arba to paties avidiškumo etaloninį preparatą. [1] Patvirtindami šią protokolo ir jo priedų redakciją, Susitariančiųjų Šalių atstovai suprato, kad susitarimo tekste anglų kalba vietoj pavartoto žodžių junginio "kraujo nesuderinamumas" reikėtų vartoti žodžių junginį "kraujo grupės nesuderinamumas". [2] Daugelio savitųjų kraujo grupės nustatymo reagentų veikimo geba išreiškiama agliutinacijos, vykstančios tarp keletą kartų praskiestų kraujo grupės nustatymo reagentų ir eritrocitų suspensijos, titru. Titras parodo reagento, esančio galutiniame mišinyje, koncentraciją, kuriai esant, agliutinaciją galima stebėti per mikroskopą.Kraujo grupės nustatymo reagentų, kurių tarptautiniai standartiniai preparatai yra paruošti, (šiuo metu anti-A, anti-B ir nepilnas anti-D) veikimo geba gali būti išreiškiama tarptautiniais vienetais (IU) (žr. Bull, Wld.Hlth. Org., 1954, 10, 937, 941-950, 3, 301), atsižvelgiant į nežinomo reagento, palyginamo su tarptautiniu standartu ar šalies standartu, titravimą.Kraujo grupės nustatymo serumų tarptautiniai standartiniai preparatai supilstomi į ampules, kuriose yra liofilizuoto žmogaus serumo. Kai iš naujo paruošiama 1 ml reagento, anti-A ir anti-B serumų viename mililitre yra standartinių 256 IU. Juos galima nemokamai gauti iš Pasaulinės sveikatos organizacijos (PSO) Tarptautinės biologinių standartų laboratorijos, esančios Danijos valstybiniame serumo institute Kopenhagoje.Šioje lentelėje pateikiamas tarptautinio standartinio anti-A serumo (S) ir "nežinomo" anti-A reagento (U), reaguojančio su eritrocitais, turinčiais A1 ir A2B antigenų, lyginamojo titravimo pavyzdys. [3] Tarptautinis standartinis preparatas gaunamas iš žmogaus; naudojamas lygiavertis etaloninis preparatas gali būti gautas iš žmogaus ar kitos kilmės. [4] Tarptautinis standartinis preparatas gaunamas iš žmogaus; naudojamas lygiavertis etaloninis preparatas gali būti gautas iš žmogaus ar kitos kilmės. [5] Coombs, R. R. A., Mourant, A. E. ir Race, R. R. (1945), Lancet, iii 5Coombs, R. R. A., Mourant, A. E. ir Race, R. R. (1945), Brit. J. exp. Path, 26, 255. [6] Tarptautinis standartinis preparatas gaunamas iš žmogaus; naudojamas lygiavertis etaloninis preparatas gali būti gautas iš žmogaus ar kitos kilmės. [7] Tarptautinis standartinis preparatas gaunamas iš žmogaus; naudojamas lygiavertis etaloninis preparatas gali būti gautas iš žmogaus ar kitos kilmės. -------------------------------------------------- ETIKETĖS PAVYZDŽIAI EUROPOS TARYBA EUROPOS SUSITARIMAS DĖL KEITIMOSI KRAUJO GRUPĖS NUSTATYMO REAGENTAIS a) Skystas serumas 1. Laboratorija, Amsterdamas 2. Anti-A serumas (gautas iš žmogaus) 3. 0,1 % natrio azidas 4. 5 ml 5. 1965 m. rugsėjo 7 d. 6. Nr. 1 2 3 4 b) Liofilizuotas serumas 1. Laboratorija, Amsterdamas 2. Anti-B serumas (gautas iš žmogaus) 3. 0,1 % mersalatas 4. Praskiedžiamas įpilant 2 ml distiliuoto vandens 5. 1968 m. gruodžio 31 d. 6. Nr. 4 3 2 1 -------------------------------------------------- INFORMACINIO LAPELIO PAVYZDYS EUROPOS TARYBA EUROPOS SUSITARIMAS DĖL KEITIMOSI KRAUJO GRUPĖS NUSTATYMO REAGENTAIS 1. Centrinė kraujo perpylimo laboratorija, 1 Main Street, Metropolis, Westland 2. Anti-E (anti-rhn″) serumas (gautas iš žmogaus) 3. 10 ml 4. Paskutinio tyrimo aktyvumui patikrinti data: 1961 m. gegužės 30 d. 5. Galioja iki 1962 m. gegužės 30 d. 6. Nr. 5432 7. Tiriami eritrocitai vieną ar kelis kartus perplaunami 9 g/l koncentracijos NaCl tirpalu. Eritrocitų suspensija, kurios frakcija apytiksliai 0,83, ruošiama vieną eritrocitų nuosėdų dozę arba lašą sumaišant su trisdešimt NaCl izotoninio tirpalo dozių arba lašų. Įprastiniu atveju suspensijos koncentracija nustatoma atliekant atitinkamą bandymą. Į precipitacijai skirtą mėgintuvėlį (6 mm × 30 mm) Pastero pipete įlašinamas lašas serumo ir lašas eritrocitų suspensijos (taupumo sumetimais serumas ir ląstelių suspensija lašinami 10 μl pipetėmis). Mėgintuvėlio turinys sumaišomas ir laikomas 2 valandoms 37 °C temperatūroje. Po to mėgintuvėlio turinys atsargiai užlašinamas ant mikroskopo objektinio stiklelio ir atsargiai paskleidžiamas. Nors agliutinacija aiškiai matoma plika akimi, jos vyksmas ir stiprumas tiriamas mikroskopu. 8. Laikoma - 20 °C arba žemesnėje temperatūroje. Jei mėgintuvėlio turinys bus tiriamas praėjus vienai dienai po mėgintuvėlio atkimšimo, į jį įpilamas 0,1 ml 100 g/l koncentracijos natrio azido tirpalo. 9. Žmogaus anti-E ("anti-rh") serumas: 5 ml; tirpalas, kuriame yra jaučių serumo albumino (300 g/l): 5 ml. 10. Šiame produkte yra medžiagų, gautų iš žmogaus. -------------------------------------------------- PROTOKOLO PRIEDAS EUROPOS TARYBA EUROPOS SUSITARIMAS DĖL KEITIMOSI KRAUJO GRUPĖS NUSTATYMO REAGENTAIS SERTIFIKATAS (4 straipsnis) TURI BŪTI PATEIKTAS KARTU SU SIUNTA … (vida) | … (data) | | Pakuočių kiekis | Žemiau pasirašęs atsakingas asmuo patvirtina, kad paraštėje nurodyta siunta | … | … | Žyma | Už paruošimą atsakingas asmuo … | … | … | … | … | Partijos Nr. | Viena iš Susitarimo 6 straipsnyje nurodytų institucijų atitinka Susitarimo protokole nurodytas technines sąlygas ir gali nedelsdama siųsti siuntą gavėjui. | … | (pavadinimas ir adresas) … | | … (antspaudas) | … (parašas) | … (pareigos) | --------------------------------------------------